**Գիրշ Գլիկ** (իդիշ՝ הירש גליק՝ *Հիրշ Գլիկ*, ապրիլի 24, 1922(1922-04-24), Վիլնյուս, Wilno Voivodeship, Լեհաստանի Երկրորդ Հանրապետություն - 1944[…], Էստոնիա), հրեա բանաստեղծ, լեգենդար «Պարտիզանական հիմնի» հեղինակը, «Յունգ Վիլնե» գրական խմբակի անդամ։

Կենսագրություն
--------------

Ծնվել է աղքատ ընտանիքում, 1938 թվականին նա ստիպված դադարեցրել է դպրոցական ուսումը ֆինանսական դժվարությունների պատճառով։ Նա աշխատել է որպես գործակատար, ապա բանվոր ստվարաթղթի գործարանում։ Նա 1935 թվականից ստեղծագործել է եբրայերեն, ապա գրել է իդիշով «Յունգ Վիլնե» գրական խմբակի ազդեցությամբ։ 1940-1941 թվականներին նրա բանաստեղծությունները տպագրվել են «Վիլներ Էմես» թերթում, Վիլնյուսի «Շտալ» («Շողեր») ամսագրում և Կաունասի «Նայե Բլետեր» («Նոր էջեր») պարբերականում։ Մի խումբ գործընկերների հետ հիմնել է «Յունգվալդ» ամսագիրը («Շիվ»)։

1941 թվականին հայտնվել է Վիլնյուսի գետտոյում։ Այնտեղ նա ակտիվորեն մասնակցել է ընդհատակյա գործունեությանը (Պարտիզանական միացյալ կազմակերպություն) և շարունակել բանաստեղծություններ գրել։ 1942 թվականին նա գրել է «Շտիլ դը Նախտ» («Գիշերը հանգիստ է») երգի տեքստը, որ նվիրված է պարտիզան Իցիկ Մացկևիչի ու Վիտկա Կեմպների հաջող մարտական գործողությանը, որի արդյունքում պայթեցվել էր գերմանական ռազմական էշելոնը Վիլնյուսի մոտ։ Գետտոյում Գլիկը գրել է իր ամենահայտնի երգը՝ «Զոտ նիտ կեյնմոլ» («Երբեք մի ասա»), որը դարձել է Պարտիզանական միացյալ կազմակերպության հիմնը։

1943 թվականի հոկտեմբերին գետտոյի լուծարման ժամանակ նա փորձել է փախչել, սակայն բռնվել է և ուղարկվել Էստոնիայի Գոթֆիլդ ճամբար։ 1944 թվականի ամռանը նա փախել է ճամբարից, և հավանաբար բռնվել է ու սպանվել։

Հրեա պարտիզանների հուշարձան Բաթ Յամում (Իսրայել)

Պարտիզանական հիմն
-----------------

«Մի՛ ասա, որ դու գնում ես վերջին ճանապարհը» (իդիշ՝ זאָג ניט קיינמאל, אז דו גייסט דעם לעצטן וועג) պարտիզանական հիմնը,որը հայտնի է նաև որպես «Հրեա պարտիզանների օրհներգ», գրվել է 1942 թվականին Պոկրաս եղբայրների գրած մեղեդու հիման վրա։ ԽՍՀՄ-ում հրեա պարտիզանների հիմն առաջին անգամ տպագրվել է 1946 թվականին Ա. Սուցկևերի «Ֆուն Վիլներ գետտո» («Վիլենի գետտո») գրքում («Դեր Էմես» հրատարակչություն)։ Այն թարգմանվել է տասնյակ լեզուներով։ Օրհներգի կատարողների շարքում եղել է Պոլ Ռոբսոնը, որն իդիշով կատարել է այն 1946 թվականին Մոսկվայում տեղի ունեցած իր հայտնի համերգի ժամանակ, որ անցկացվել է «կոսմոպոլիտիզմի դեմ պայքարի» ընթացքում։

Օրհներգի տեքստը փորագրված է Բաթ Յամում հրեա պարտիզաններին նվիրված հուշարձանի վրա։

Ամեն տարի Վարշավայի գետտոյում տեղի ունեցած ապստամբության օրը նշելիս Լեհաստանի բանակի երգչախումբն այն կատարում է իդիշով։

Ծանոթագրություններ
------------------

1. 1 2
2. 1 2 3 4
3. 1 2  Digital Library for Dutch Literature (նիդերլ.) — 1999.
4. 1 2  *Swartz A.* Open Library — 2007.
5. 1 2  Faceted Application of Subject Terminology
6. ↑  LIBRIS — 2012.
7. ↑  Гирш Глик на *yiddishmusic.jewniverse.info* (ռուս.)
8. ↑  Zog Nit Keyn Mol — Hirsh Glick — sung by Paul RobesonԿաղապար:Ref-yi
9. ↑  Левин А. "Гирш Глик. Гимн еврейских партизан". Заметки по еврейской истории. Արխիվացված է the original 2012 թ․ հունիսի 1-ին. Retrieved 2011 թ․ դեկտեմբերի 1. `{{cite web}}`: Cite has empty unknown parameter: `|datepublished=` (help)

Արտաքին հղումներ
----------------

* Гирш Глик (1921—1944)
* Гирш Глик: Гимн еврейских партизан, «Заметки по еврейской истории» № 27 21 апреля 2003 года
* Гимн еврейских партизан Archived 2005-02-23 at the Wayback Machine. «Народ мой» № 12 (209) 30.06.1999
* Հրեա պարտիզանների հիմնը Խավա Ալբերշնեյնի կատարմամբ (իդիշ)
* Переводы и аудиозаписи:   (չաշխատող հղում)
* Shtil Di Nakht Is Oysgeshternt

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Discogs · Discogs · Internet Movie Database · MusicBrainz · MusicBrainz |
|  |
| 

|  Չափորոշչային վերահսկողություն |
| --- |
|  |
| BNF: 16358343k · GND: 119100487 · ISNI: 000000006674883X · LCCN: no96015468 · NTA: 250557754 · NUKAT: n2014136377 · LIBRIS: 243597 · VIAF: 8190223 · WorldCat VIAF: 8190223 |

 |

 |